ରିଲାଏନ୍ସ ଜିଓ ଏବଂ ଗୁଗଲ ମିଶି ଲଞ୍ଚ କରିବେ ଶସ୍ତା 5G ଆଣ୍ଡ୍ରଏଡ୍ ଫୋନ ! - Enews Online\nରିଲାଏନ୍ସ ଜିଓ ଏବଂ ଗୁଗଲ ମିଶି ଲଞ୍ଚ କରିବେ ଶସ୍ତା 5G ଆଣ୍ଡ୍ରଏଡ୍ ଫୋନ !\nରିଲାଏନ୍ସ ନିଜର ୪୩ତମ ବାର୍ଷିକ ଜେନେରାଲ ମିଟିଙ୍ଗରେ ଏହା ଘୋଷଣା କରିଛି ଯେ ଗୁଗଲ ଏବଂ ଜିଓ ମିଶି ଶସ୍ତା 5G ସ୍ମାର୍ଟ ଫୋନ୍ ଲଞ୍ଚ କରିବେ । ମୁକେଶ ଅମ୍ବାନୀ ରିଲାଏନ୍ସର ବାର୍ଷିକ ମିଟିଙ୍ଗରେ କହିଛନ୍ତି ଯେ ଜିଓ ଏକ କମ୍ପ୍ଲିଟ ସଲ୍ୟୁସନ ପ୍ରସ୍ତୁତ କରିଛି ଯାହା ଆଗାମୀ ବର୍ଷ ପର୍ଯ୍ୟନ୍ତ ଗ୍ରାହକଙ୍କ ପାଇଁ ରୋଲ୍ ଆଉଟ କରାଯାଇ ପାରିବ । ଏହି ରୋଲ୍ ଆଉଟ ସରକାରଙ୍କ ତରଫରୁ 5G ସ୍ପେକ୍ଟ୍ରମ ଉପଲବ୍ଧ କରିବା ପରେ କରାଯିବ । ସେ ଆଗକୁ ମଧ୍ୟ କହିଛନ୍ତି ଯେ ସରକାରଙ୍କ ତରଫରୁ ସ୍ପେକ୍ଟ୍ରମ ଉପଲବ୍ଧ କରାଯିବା ପରେ ଜିୟ ପ୍ଲାଟଫର୍ମ ଦୁନିଆର ଅନ୍ୟ ଟେଲିକମ୍ ଅପରେଟର୍ସକୁ 5G ସଲ୍ୟୁସନ ଏକ୍ସପୋର୍ଟ କରିପାରିବ ।\nଜିଓ ଏବଂ ଗୁଗଲର ପାର୍ଟନରଶିପ୍ :-\nଗୁଗଲର CEO ସୁନ୍ଦର ପିଚାଈ କହିଛନ୍ତି ଯେ ଭାରତ ଭଳି ଦେଶରେ ସମସ୍ତଙ୍କ ପାଖରେ ଇଣ୍ଟରନେଟ୍ ହେବା ଉଚିତ । ସେ କହିଛନ୍ତି ଯେ ଜିଓ ଏବଂ ଗୁଗଲର ପାର୍ଟନରଶିପ୍ ଦ୍ବାରା ଲକ୍ଷ ଲକ୍ଷ ଭାରତୀୟଙ୍କୁ ଇଣ୍ଟରନେଟ୍ ସେବା ମିଳିପାରିବ ପୁଣି ସେହିମାନଙ୍କୁ ଯେଉଁ ମାନଙ୍କ ପାଖରେ ସ୍ମାର୍ଟଫୋନ ଉପଲବ୍ଧ ନାହିଁ ।\nଆଣ୍ଡ୍ରଏଡ୍ ବେଷଡ ସ୍ମାର୍ଟଫୋନ ପାଇଁ ଅପରେଟିଂ ସିଷ୍ଟମ ବନାଇବେ ଜିଓ - ଗୁଗଲ :-\nମୁକେଶ ଅମ୍ବାନୀ ଏହି ବୈଠକରେ କହିଛନ୍ତି ଯେ ଗୁଗଲ ଜିଓ ପ୍ଲାଟଫର୍ମରେ ୭.୭ ପ୍ରତିଶତ ଭାଗୀଦାର ପାଇଁ ୩୩୭୩୭ କୋଟି ଟଙ୍କା ନିବେଶ କରିବ । ଗୁଗଲର ନିବେଶ ସହିତ ହିଁ ରିଲାଏନ୍ସରେ ବର୍ତ୍ତମାନ ନିବେଶର ଆକଳନ ୧.୫୨ ଲକ୍ଷ କୋଟିରେ ପହଂଚି ଯାଇଛି । ଏହିଭଳି ଭାବରେ ବର୍ତ୍ତମାନ ପର୍ଯ୍ୟନ୍ତ ୧୪ଟି କମ୍ପାନୀ ଜିଓରେ ବ୍ୟୟ କରି ସାରିଛନ୍ତି । ଜିଓ ଏବଂ ଗୁଗଲ ମିଶି ଆଣ୍ଡ୍ରଏଡ୍ ବେଷଡ ସ୍ମାର୍ଟଫୋନ ପାଇଁ ଅପରେଟିଂ ସିଷ୍ଟମ୍ ବନାଇବ ।\n2G ମୁକ୍ତ ଭାରତ ଜିଓର ଲକ୍ଷ :-\nଏହି ମିଟିଙ୍ଗରେ ମୁକେଶ ଅମ୍ବାନୀ କହିଛନ୍ତି ଯେ ଜିଓର ଲକ୍ଷ ଭାରତକୁ 2G ମୁକ୍ତ କରିବା ଅଟେ । ଏଥିପାଇଁ କମ୍ପାନୀ 2G ଗ୍ରାହକ ମାନଙ୍କ ପର୍ଯ୍ୟନ୍ତ 4G ଇଣ୍ଟରନେଟ୍ ପହଞ୍ଚାଇବ । ଅମ୍ବାନୀ କହିଛନ୍ତି ଯେ ଆମର ଲକ୍ଷ ସମସ୍ତ ଭାରତୀୟଙ୍କ ହାତରେ ସ୍ମାର୍ଟଫୋନ ଦେବା ଅଟେ । ଭାରତରେ ପାଖାପାଖି ୩୫ କୋଟି 2G ୟୁଜର ଅଛନ୍ତି । ଗୁଗଲ ଏବଂ ଜିଓ ମିଶି ଏହି ଲୋକଙ୍କ ପାଇଁ ଶସ୍ତା ସ୍ମାର୍ଟଫୋନ ବନାଇବେ । ଜିଓର ଲକ୍ଷ ୩୦ କୋଟି ଲୋକଙ୍କୁ 2G ଠାରୁ 4Gକୁ ଅପଗ୍ରେଡ କରିବା ଅଟେ ।\nଜିଓ ଫୋନ ଦୁନିଆର ସବୁଠାରୁ ଶସ୍ତା 4G ହ୍ୟାଣ୍ଡସେଟ୍ :-\nମିଟିଙ୍ଗରେ ମୁକେଶ ଅମ୍ବାନୀ କହିଛନ୍ତି ଯେ ଜିଓ ଫୋନ ଏହି ସମୟରେ ଦୁନିଆର ସବୁଠାରୁ ଶସ୍ତା 4G କନେକ୍ଟୀଭିଟୀ ଯୁକ୍ତ ଫୋନ ଅଟେ । ୨୦୧୭ରେ ଲଞ୍ଚ ହୋଇଥିବା ଜିଓ ଫୋନର ମୂଲ୍ୟ ବର୍ତ୍ତମାନ ୬୯୯ ଟଙ୍କା ଅଟେ । ପୁଣି ୨୦୧୮ରେ ଆସିଥିବା ଜିଓ ଫୋନ ୨ର ମୂଲ୍ୟ ୨,୯୯୯ ଟଙ୍କା ଅଟେ ।
